Δυτική Αυστραλία

Η Δυτική Αυστραλία (, συνήθης συντομογραφία WA) είναι πολιτεία της Αυστραλίας που καταλαμβάνει το δυτικό 33% της χερσαίας έκτασης της Αυστραλίας, εξαιρουμένων των εξωτερικών εδαφών. Οριοθετείται από τον Ινδικό Ωκεανό στα βόρεια και δυτικά, το Νότιο Ωκεανό στα νότια, τη Βόρεια Επικράτεια στα βορειοανατολικά και τη Νότια Αυστραλία στα νοτιοανατολικά. Η Δυτική Αυστραλία είναι η μεγαλύτερη πολιτεία της Αυστραλίας, με συνολική έκταση 2.527.013 χλμ2. Είναι η δεύτερη μεγαλύτερη υποδιαίρεση χώρας του κόσμου, την οποία ξεπερνά σε έκταση μόνο η Δημοκρατία των Σαχά στη Ρωσία. Η πολιτεία είχε 3.008.700 κατοίκους (εκτίμηση 31-12-2024) — το 11% του συνολικού εθνικού πληθυσμού. Η συντριπτική πλειοψηφία (92%) ζει στη νοτιοδυτική γωνία. Το 79,2% του πληθυσμού ζει στην περιοχή του Περθ, το οποίο έχει 2.384.371 κατοίκους (εκτίμηση 30-06-2024) ενώ το υπόλοιπο τμήμα της πολιτείας είναι αραιοκατοικημένο.

Οι πρώτοι Ευρωπαίοι που επισκέφτηκαν τη Δυτική Αυστραλία ανήκαν στην ολλανδική αποστολή του Ντιρκ Χάρτογκ, ο οποίος επισκέφτηκε τις ακτές της Δυτικής Αυστραλίας το 1616. Η πρώτη μόνιμη ευρωπαϊκή αποικία στη Δυτική Αυστραλία εμφανίστηκε μετά την απόβαση μιας αποστολής υπό τον Ταγματάρχη Έντμουντ Λόκιερ στις 26 Δεκεμβρίου 1826, εκ μέρους της αποικιακής κυβέρνησης της Νέας Νότιας Ουαλίας. Ο Λόκιερ εγκαθίδρυσε στο King George III Sound μια στρατιωτική φρουρά στηριζόμενη σε καταδίκους, στο σημερινό Όλμπανι, και στις 21 Ιανουαρίου 1827 κατέλαβε επίσημα για το Βρετανικό Στέμμα το δυτικό τμήμα της ηπείρου, για το οποίο μέχρι τότε δεν κατείχε το Στέμμα. Ακολούθησε η ίδρυση της αποικίας του ποταμού Σουόν το 1829, συμπεριλαμβανομένης της τοποθεσίας της σημερινής πρωτεύουσας, του Περθ.

 Κλίμα 
αριστερά|μικρογραφία| Κλιματικοί τύποι Köppen στη Δυτική Αυστραλία
Η νοτιοδυτική παράκτια περιοχή έχει μεσογειακό κλίμα παρόμοιο με αυτό της Καλιφόρνια.  Αρχικά περιελάμβανε μεγάλες δασικές εκτάσεις, συμπεριλαμβανομένων μεγάλων συστάδων karri, ένα από τα ψηλότερα δέντρα στον κόσμο.  Αυτή η γεωργική περιοχή είναι ένας από τους εννέα χερσαίους βιότοπους με τη μεγαλύτερη βιοποικιλότητα, με υψηλότερο ποσοστό ενδημικών ειδών από τις περισσότερες άλλες ισοδύναμες περιοχές. Χάρη στο υπεράκτιο ρεύμα Leeuwin, η περιοχή είναι μία από τις έξι κορυφαίες περιοχές για θαλάσσια βιοποικιλότητα και περιέχει τους πιο νότιους κοραλλιογενείς υφάλους στον κόσμο.

Η μέση ετήσια βροχόπτωση κυμαίνεται από 300 χιλιοστά στην άκρη της περιοχής Γουίτμπελτ (Wheatbelt) έως 1.400 χιλιοστά στις πιο υγρές περιοχές κοντά στο Νόρθκλιφ, αλλά από τον Νοέμβριο έως τον Μάρτιο η εξάτμιση υπερβαίνει τις βροχοπτώσεις και υπάρχει γενικά μεγάλη ξηρότητα. Τα φυτά είναι προσαρμοσμένα σε αυτό καθώς και στα υπερβολικά φτωχά εδάφη.

Τα κεντρικά δύο τρίτα της πολιτείας εκτείνονται σε άνυδρες και αραιοκατοικημένες εκτάσεις. Η μόνη σημαντική οικονομική δραστηριότητα είναι η εξόρυξη. Η μέση ετήσια βροχόπτωση είναι μικρότερη από 300 χιλιοστά, τα περισσότερα από τα οποία παρατηρούνται σε σποραδικές καταρρακτώδεις βροχοπτώσεις που συνδέονται με συμβάντα κυκλώνων το καλοκαίρι.

Εξαίρεση σε αυτό αποτελούν οι βόρειες τροπικές περιοχές. Το Κίμπερλι έχει ένα εξαιρετικά θερμό μουσωνικό κλίμα με μέση ετήσια βροχόπτωση που κυμαίνεται από 500 έως 1.500 χιλιοστά, αλλά υπάρχει μια πολύ μεγάλη σχεδόν στεγνή περίοδος από τον Απρίλιο έως τον Νοέμβριο. Το 85% τοις εκατό της απορροής της πολιτείας συμβαίνει στο Kimberley, αλλά επειδή συμβαίνει σε βίαιες πλημμύρες και λόγω των εξαιρετικά φτωχών και γενικά ρηχών εδαφών, η μόνη ανάπτυξη που έχει λάβει χώρα είναι κατά μήκος του ποταμού Ορντ.

Οι χιονοπτώσεις είναι σπάνιες στην πολιτεία και συνήθως εμφανίζονται μόνο στην οροσειρά Stirling κοντά στο Όλμπανι, καθώς είναι η μόνη οροσειρά αρκετά νότια και αρκετά ανυψωμένη. Πιο σπάνια, μπορεί να πέσει χιόνι στην κοντινή οροσειρά Porongurup. Χιονοπτώσεις εκτός αυτών των περιοχών αποτελούν εξαιρέσεις· εμφανίζεται συνήθως σε λοφώδεις περιοχές της νοτιοδυτικής Αυστραλίας. Η εκτεταμένη χιονόπτωση συνέβη στις 26 Ιουνίου 1956, όταν έγιναν αναφορές για χιόνι στους λόφους του Περθ, βόρεια ως τους λόφους Γουόνγκαν και ανατολικά ως Σάλμον Γκαμς. Ωστόσο, ακόμη και στην οροσειρά Στέρλινγκ (Stirling), οι χιονοπτώσεις σπάνια ξεπερνούν τα 5 εκατοστά και σπάνια εγκαθίστανται για περισσότερο από μία ημέρα. 

Η υψηλότερη καταγεγραμμένη θερμοκρασία είναι 50,7 °C  και παρατηρήθηκε στο Όνσλοου στις 13 Ιανουαρίου 2022. Η χαμηλότερη θερμοκρασία που έχει καταγραφεί ήταν -7,2 °C στο Παρατηρητήριο Eyre Bird στις 17 Αυγούστου 2008.

 Διοίκηση 
Ο Κρις Ντόσον είναι Κυβερνήτης από τις 15 Ιουλίου 2022 και πρωθυπουργός (Premier) o Ρότζερ Κουκ (Εργατικό Κόμμα) από τις 8 Ιουνίου 2023.

 Εκλογές 
 Πρόσφατες εκλογές (2025) 
Οι τελευταίες εκλογές για την Άνω Βουλή (Νομοθετικό Συμβούλιο, 37 έδρες) και για την Κάτω Βουλή (Νομοθετική Συνέλευση, 59 έδρες) διεξήχθησαν στις 8 Μαρτίου 2025. 

Η Εργατική κυβέρνηση υπό την ηγεσία του πρωθυπουργού Ρότζερ Κουκ, κέρδισε τρίτη συνεχόμενη τετραετή θητεία με σαρωτική νίκη, καθιστώντας το πρώτο κόμμα που κερδίζει τρίτη θητεία στη Δυτική Αυστραλία από τις εκλογές του 1989. 

Αυτή ήταν η τρίτη συνεχόμενη καθολική νίκη των Εργατικών από την ανάληψη της κυβέρνησης στις εκλογές του 2017 και το δεύτερο καλύτερο αποτέλεσμα του κόμματος μετά τις προηγούμενες εκλογές του 2021. Το Εργατικό Κόμμα κέρδισε 46 έδρες στη Βουλή, μείωση επτά εδρών από το αποτέλεσμα του 2021. Το Φιλελεύθερο Κόμμα κέρδισε 7 έδρες ενώ το Εθνικό Κόμμα 6, εξασφαλίζοντας ότι οι Φιλελεύθεροι επέστρεψαν στην επίσημη αντιπολίτευση στο κοινοβούλιο. 

Στο Συμβούλιο, το Εργατικό Κόμμα κέρδισε 16 έδρες, οι Φιλελεύθεροι 10 και οι Εθνικοί 2·  οι Πράσινοι κέρδισαν 4 έδρες. Άλλα μικρά κόμματα που κέρδισαν εκπροσώπηση στο Συμβούλιο περιλαμβάνουν το Ένα Έθνος που κέρδισε 2 έδρες, καθώς και τα Νομιμοποιήστε την Κάνναβη, οι Αυστραλιανοί Χριστιανοί και το Κόμμα Δικαιοσύνης για τα Ζώα, που κέρδισαν από μία έδρα έκαστο.

 2021

Παραπομπές

Εξωτερικοί σύνδεσμοι


Κατηγορία:Πολιτείες της Αυστραλίας